میللی مودافعه ناظیری حولوصی آکار سوریه-نین قوزیی ینده فرات چایی‌نین دوغوسوندا تورکیه-‌یه یؤنلدیلمیش بیر ترور تهدیدی اولماسینی قبول ائتمه‌یه‌جک‌لرینی سؤیله‌ییب.
حولوصی آکار اؤزل تلویزیون کاناللاریندان‌ بیرینه وئردیگی موصاحیبه‌ده دئییب کی، دوستوموز، متفیقیمیز، ایستراتژی طرفداشیمیز امریکا-دان بیزیم طلبیمیز ترور تشکیلاتی پ.کا.کا-دان فرقلنمه‌ین ی.پ.گ-نین یاخین زاماندا بؤلگه‌دن چیخاریلماسی، بون‌لارین سلاح‌لاری‌نین اللرین‌دن آلینماسی و سرحدلریمیزدن ان آز 30-40 کیلومتر گونئی ینه طرف آپاریلماسی‌دیر.
آکار سوریه-ده یارادیلا‌جاق تهلوکه‌سیز بؤلگه‌نین نظارتی‌نین تورکیه-‌ده اولماسی‌نین واجیب‌لیگینی وورغولاییب.
روسیا‌دان ساتین آلینا‌جاق اس-400 راکت سیستمی‌نین اف-35 دؤیوش طیاره‌لری‌نین امین-آمان‌لیغینی تهلوکه ایله قارشی-قارشییا گتیرجگینه دایر ادعالار باره‌ده حولوصی آکار بیلدیریب کی، اف-35-لرله اس-400-لر بیربیرلرینه هر هانسی شکیلده تأثیر ائتمه‌یه‌جک‌دیر. بونانلا باغلی گؤرولمه‌سی واجیب اولان بوتون تدبیرلری گؤردوک و گؤرمه‌یه ده حاضیریق.
ناظیر آکار امریکا-دان گلن پاتریوت سیستم‌لری‌نین تداروک‌لریله علاقه‌دار قیمتلندیرمه‌لرین ده داوام ائتدیگینی بیلدیریب.
سوریه-نین تل ریفات بؤلگه‌سینده کی ی.پ.گ/پ.کا.کا موجودلوغونا دا توخونان آکار "روسیانین اوراداکی ی.پ.گ عضوو ترورچولارین چیخاریلاجاغی باره‌ده بیزه وئردیگی بعضی وعدلر وار، آنجاق ایندیدک تأسف کی، بونو یئرینه یئتیرمه‌دی‌لر" ایفاده‌لرینی ایشلدیب.
